ตอนนี้มีประจำเดือนค่ะ พอมีประจำเดือนอาการปวดก็มาค่ะ ไม่มีอาการปวดรุนเเรงเเต่ปวดทั้งวัน รวมถึงกลางคืนด้วยค่ะ ไม่ทราบว่านี่คืออาการปวดประจำเดือนหรืออะไรคะ ควรปฏิบัติตัวยังไงดีคะ
สวัสดีค่ะ อาการปวดประจำเดือนเป็นอาการที่พบได้ในหญิงวัยเจริญพันธุ์ที่ยังมีประจำเดือนตามปกติ โดยมักจะปวดมากประมาณ 1-2 วันแรก และส่วนใหญ่ก็จะทุเลาลงได้เองโดยอาจจเป็นอาการที่ต้องหาสาเหตุ เมื่อปวดประจำเดือนมากผิดปกติ ปวดมากขึ้นเรื่อยๆในแต่ละรอบเดือน สาเหตุเช่นมีเนื้องอกมดลูกเยื่อบุโพรงมดลูกเจริญขึ้นผิดที่ มีซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ หรือมีภาวะมดลูกอักเสบ หรืออุ้งเชิงกรานอักเสบ ถ้าปวดมากจนทำอะไรไม่ได้ ปวดเกิน 1-2 วันแรก ควรไปพบแพทย์เพื่อตรวจเพิ่มเติมในเบื้องต้น สามารถที่จะรับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน